钦定古今图书集成/理学汇编/学行典/第201卷 > 蒲秉厚
## 钦定古今图书集成/理学汇编/学行典/第201卷 > 蒲秉厚

按《永明县志》：蒲秉厚，字在积。善事父母，虽造次颠沛
弗违也。喜诵《小学》《孝经》，郡县咸以孝称之。督学使旌
奖优行，及岁荐将临，犹以事亲为辞。当事再四劝驾，
不得已担簦入燕。时魏珰擅权，蹇裳就之者纷纷。秉
厚喟然叹曰：“苟为不义，纵得万锺，何若菽水承欢之
为愈乎？”遂拂衣归。事父母时得父母欢心，寿臻九旬，
三举。大宾为邑之表。